ERA-ISLA-DETH-TRESOR-WEB	Jo me vedia obligat a agarrar-me as parabandes des paus damb totes es mies fòrces e sentia qu’eth mon sancer viraue vertiginosament ath torn deth men cap, pr’amor qu’encara que jo ja èra un marinèr pro bon, quan eth vaishèth marchaue, aquera mobibla immobilitat (permetetz-me era frasa), aqueth revolum desesperant sense gésser d’un punt e aqueth veder-me rodant d’aquiu enlà coma ua botelha ueda, sigueren causes que jamès acarè sense senter-me aflaquit, sustot peth maitin e quan er estomac ère totafèt uet.